CELEX: 32013D0167
Language: fi
Date: 2013-04-03 00:00:00
Title: 2013/167/EU: Komission täytäntöönpanopäätös, annettu 3 päivänä huhtikuuta 2013 , päätöksen 2004/211/EY liitteen I muuttamisesta Meksikoa koskevan kohdan osalta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (tiedoksiannettu numerolla C(2013) 1794)  ETA:n kannalta merkityksellinen teksti

5.4.2013   
            
            
               FI
            
            
               Euroopan unionin virallinen lehti
            
            
               L 95/19
            
         KOMISSION TÄYTÄNTÖÖNPANOPÄÄTÖS,
   annettu 3 päivänä huhtikuuta 2013,
   päätöksen 2004/211/EY liitteen I muuttamisesta Meksikoa koskevan kohdan osalta niiden kolmansien maiden ja kolmansien maiden alueiden luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua
   (tiedoksiannettu numerolla C(2013) 1794)
   (ETA:n kannalta merkityksellinen teksti)
   (2013/167/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan a alakohdan,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan sekä 19 artiklan johdantokappaleen ja a ja b alakohdan,
   sekä katsoo seuraavaa:
   
               (1)
            
            
               Direktiivissä 92/65/ETY vahvistetaan muun muassa hevoseläinten siemennesteen, munasolujen ja alkioiden tuontia unioniin koskevat vaatimukset. Vaatimusten on oltava vähintään jäsenvaltioiden välistä kauppaa koskevia vaatimuksia vastaavat.
            
         
               (2)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään, että hevoseläinten tuonti unioniin on sallittua vain sellaisista kolmansista maista, jotka ovat olleet vapaita venezuelalaisesta hevosen virusenkefalomyeliitista kahden vuoden ajan.
            
         
               (3)
            
            
               Niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta 6 päivänä tammikuuta 2004 tehdyssä komission päätöksessä 2004/211/EY (3) vahvistetaan luettelo niistä kolmansista maista ja aluejaon tapauksessa niiden osista, joista jäsenvaltioiden on sallittava hevoseläinten ja niiden siemennesteen, munasolujen ja alkioiden tuonti, sekä muut kyseiseen tuontiin sovellettavat vaatimukset. Luettelo on kyseisen päätöksen liitteessä I.
            
         
               (4)
            
            
               Päätöksen 2004/211/EY liitteessä I olevassa luettelossa vahvistetaan, että rekisteröityjen hevosten tilapäinen maahantuonti, rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen sekä rekisteröityjen hevoseläinten, jalostukseen ja kasvatukseen tarkoitettujen hevoseläinten ja hevoseläinten siemennesteen, munasolujen ja alkioiden tuonti Meksikosta sallitaan Chiapasin, Oaxacan, Tabascon ja Veracruzin osavaltioita lukuun ottamatta.
            
         
               (5)
            
            
               Komissio julkisti syyskuussa 2012 loppuraporttinsa Meksikossa 17 ja 27 päivän huhtikuuta 2012 välisenä aikana tehdystä tarkastuksesta, joka koski Euroopan unioniin vietävien elävien hevoseläinten ja niiden siemennesteen osalta suoritettavia eläinten terveystarkastuksia ja sertifiointimenettelyjä (4), ja kyseisessä raportissa tuotiin esiin eräitä merkittäviä puutteita, jotka liittyivät kyseisessä kolmannessa maassa tapahtuvien hevoseläinten siirtojen valvontaan ja siten vahvistetun aluejaon noudattamiseen, vesicular stomatitis -tautia ja hevosen näivetystautia koskeviin takeisiin sekä keinosiemennysasemien hyväksymiseen ja valvontaan. Meksikon toimivaltaiset viranomaiset eivät komission raportissa esitetyistä suosituksista ja seurantatoimista huolimatta ole korjanneet kyseisiä puutteita riittävällä tavalla.
            
         
               (6)
            
            
               Tilanne voi aiheuttaa terveysuhan unionin hevoseläinkannalle, minkä vuoksi hevoseläinten ja niiden siemennesteen, munasolujen ja alkioiden tuontia Meksikosta ei pitäisi sallia.
            
         
               (7)
            
            
               Tämän vuoksi päätöksen 2004/211/EY liitteessä I oleva kyseistä kolmatta maata koskeva kohta olisi muutettava.
            
         
               (8)
            
            
               Sen vuoksi päätöstä 2004/211/EY olisi muutettava.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/211/EY liitteessä I oleva Meksikoa koskeva kohta seuraavasti:
   
      
                  ”MX
               
               
                  Meksiko
               
               
                  MX-0
               
               
                  Koko maa
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä huhtikuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 192, 23.7.2010, s. 1.
   
      (3)  EUVL L 73, 11.3.2004, s. 1.
   
      (4)  http://ec.europa.eu/food/fvo/rep_details_en.cfm?rep_id=2948